**OBRAZAC**

|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
| PREDLAGAČ | **MINISTARSTVO FINANSIJA - UPRAVA ZA STATISTIKU** |
| NAZIV PROPISA | ***NACRT STRATEGIJE RAZVOJA ZVANIČNE STATISTIKE 2024 - 2028. GODINE SA AKCIONIM PLANOM ZA 2024-2025. GODINU*** |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo” opcija)? | |
| Godišnjim programom rada Vlade za 2023. godinu predviđeno je utvrđivanje predloga Strategija razvoja zvanične statistike 2024-2028. godine sa Akcionim planom za 2024 - 2025. godinu.  Strategija razvoja zvanične statistike je petogodišnji strateški dokument u oblasti zvanične statistike Crne Gore, koji se donosi u skladu sa čl. 20 Zakona o zvaničnoj statistici i sistemu zvanične statistike (“Sl. list Crne Gore” br. 18/12 i 47/19). Ovaj podzakonski akt predstavlja razvojni okvir statističkog sistema Crne Gore koji definiše strateški cilj, viziju, misiju i dugoročne operativne ciljeve razvoja statističkog sistema Crne Gore.  Cilj ove Strategije je unapređenje postojećih i razvoj novih mjera, mehanizama i instrumenata statističkog sistema Crne Gore.  Strategija razvoja zvanične statistike za period 2024 - 2028. godine predstavlja nastavak aktivnosti implementiranih u okviru Strategije razvoja zvanične statistike za period 2019 - 2023. godine, sa ciljem da se obezbijedi kontinuitet razvoja i unapređenje sistema zvanične statistike. Usvajanjem strategije nastaviće se sa sprovođenjem prioritetnih aktivnosti utvrđenih u pregovaračkom procesu Poglavlja 18. Statistika, u cilju efikasne proizvodnje rezultata zvanične statistike. Strategijom se utvrđuje strateški cilj razvoja sistema zvanične statistike, kao i pripadajući operativni ciljevi za postizanje ovog cilja. Dvogodišnji Akcioni plan (za 2024 - 2025. godinu) za realizaciju Strategije je sastavni dio iste i predstavlja skup svih mjera koje doprinose realizaciji definisanih operativnih ciljeva, odnosno strateškog cilja. Ovaj plan sadrži relevantne, jasne i mjerljive indikatore učinka i indikatore rezultata.  Prilikom izrade Strategije razvoja zvanične statistike za period 2024 - 2028. godine, uzeti su u obzir principi zvanične statistike definisani čl. 6 Zakona o zvaničnoj statistici i sistemu zvanične statistike, koji su usklađeni sa Kodeksom prakse evropske statsitike.  Razvoj statističkog sistema je složen proces koji zahtijeva kontinuiranu saradnju sa drugim proizvođačima, korisnicima statističkih podataka, izvještajnim jedinicama i drugim nosiocima aktivnosti zvanične statistike, uz stalno praćenje i primjenu međunarodnih standarda.  Usvajanjem Strategije razvoja zvanične statistike za period 2024 - 2028. godine unapređuje se statistički sistem u skladu sa međunarodnim standardima i preporukama i definišu razvojni pravci i ciljevi zvanične statistike Crne Gore za period 2024-2028. godina.  Pri izradi ovog dokumenta primijenjena je i SWOT analiza stanja u Crnoj Gori, kojom su prepoznate prednosti, slabosti, mogućnosti i prijetnje.  SNAGE   * dio Evropskog statističkog sistema; * otvoreno Poglavlje 18. Statistika; * finansijska i ekspertska podrška EUROSTAT-a kroz IPA program; * ekspertska podrška međunarodnih partnera (SIDA, ILO, UNICEF); * članstvo u UNECE – Grupa visokog nivoa za modernizaciju zvanične statistike (HLG-MOS); * organizovan sistem zvanične statistike; * postojanje pravnog i institucionalnog okvira; * uspostavljena međunarodna statistička saradnja; * dobra komunikacija sa proizvođačima zvanične statistike; * uspostavljena komunikacija sa redovnim korisnicima statističkih podataka; * stručan, profesionalan i kompetentan kadar.   SLABOSTI   * nedostatak resursa (prostornih i tehničkih); * nedovoljan broj zaposlenih i fluktuacija kadrova što može dovesti do smanjenja efikasnosti u radu, te usporiti poboljšanje i razvoj zvanične statistike; * zastarjelost dijela opreme zbog ubrzanog tehnološkog razvoja; * nedovoljna prepoznatljivost i razumijevanje zvanične statistike.   MOGUĆNOSTI   * pristup IPA programu; * jačanje pravnog i institucionalnog okvira; * usaglašavanje sa zahtjevima međunarodnih metodologija i standarda u oblasti zvanične statistike; * rast potreba za statističkim podacima i jačanje značaja zvanične statistike; * modernizacija prikupljanja podataka kroz razvoj informacionih tehnologija, te korišćenje administrativnih izvora podataka; * unapređenje koordinacije sa poslovnim asocijacijama, nevladinim organizacijama i akademskom zajednicom; * korišćenje tehnologije “otvoren kod” (npr. programski jezik “R”), kako bi se optimizovala statistička proizvodnja i smanjili troškovi; * razvoj statističara, kao naučnika koji rade sa podacima.   PRIJETNJE   * nedovoljan broj statističara; * limitirana sredstva za ulaganja u infrastrukturu i IT tehnologiju; * nedovoljni administrativni kapaciteti; * odliv visoko kvalifikovanih ljudskih resursa; * nedovoljna razvijenost administrativnih izvora; * nedovoljna uvezanost postojećih registara.   Koristeći već razvijene resurse koji se prepoznaju kao “snaga” i to u dijelu razvijenog institucionalnog i zakonodavnog okruženja, postojećih stručnih statističara i pruženih mogućnosti, kroz pristup IPA fondovima, Strategijom definisani ciljevi će doprinijeti smanjenju prepoznatih prijetnji. | |
| 2. Ciljevi   * Koji ciljevi se postižu predloženim propisom? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| Svrha Strategije razvoja zvanične statistike za period 2024 - 2028. godine je da defiše operativne ciljeve razvoja sistema zvanične statistike Crne Gore u narednih pet godina, a kojima će se ispuniti strateški cilj statističkog sistema.  Strateški cilj Strategije razvoja zvanične statistike za period 2024 - 2028. godine je da obezbijedi svim korisnicima rezultate zvanične statistike koji su proizvedeni u skladu sa principima zvanične statistike, propisanom nacionalnom i međunarodnom metodologijom, uz poštovanje etičkih i profesionalnih standarda.  Operativni cilj 1. Uspostavljanje stalnog dijaloga sa korisnicima podataka i razvoj partnerstva;  Operativni cilj 2. Edukacija statističara, kao naučnika, koji rade sa podacima;  Operativni cilj 3. Dalje usaglašavanje i inoviranje zvanične statistike sa međunarodnim standardima/preporukama;  Operativni cilj 4. Kreiranje novih izvora podataka za proizvodnju zvanične statistike;  Operativni cilj 5. Dalja implementacija Kodeksa kvaliteta zvanične statistike.  Uloga Strategije je da usmjerava rad zvaničnog statističkog sistema ka postizanju najvažnijih operativnih ciljeva u navedenom vremenskom periodu. Istovremeno služi i za predstavljanje rada proizvođača zvanične statistike, korisnicima i široj javnosti, kako bi u kontinuitetu pratili razvoj i unapređenje sistema zvanične statistike. Strategija definiše pravac bržeg razvoja zvanične statistike kroz harmonizaciju metodologije, standarda i dobre statističke prakse. Takođe, ista predstavlja osnovu za dobijanje rezultata zvanične statistike i obezbjeđuje njihovu uporedivost sa statističkim podacima evropskih i drugih zemalja. Uz Strategiju razvoja zvanične statistike za period 2024 - 2028. godine se priprema i dvogodišnji Akcioni plan za period 2024-2025. godine, koji usvaja Vlada Crne Gore. Ostalim podzakonskim aktima i to: Programom zvanične statistike i Godišnjim planom zvanične statistike, obezbjeđuje se programski okvir koji detaljnije razrađuje Strategiju.  Strategija se zasniva na ciljevima, koji su definisani u skladu sa ocjenama o ispunjenosti ciljeva prethodne Strategije razvoja zvanične statistike za period 2019 - 2023. godine. Ovom Strategijom prepoznati su ključni izazovi, nalazi i preporuke, koji proističu iz integracionog procesa Crne Gore u EU i njenih međunarodnih obaveza u okviru pregovaračkog procesa u Poglavlju 18. Statistika. Neki od relevantnih dokumenata, koji su poslužili kao osnov pripreme Strategije su: Izvještaji Evropske komisije o napretku Crne Gore, Program pristupanja Crne Gore Evropskoj uniji, završna mjerila u Poglavlju 18. Statistika, Izvještaj o procjeni usklađenosti sa Kodeksom prakse Evropske statistike i ulozi nacionalne statističke institucije kao koordinatora.  Donošenjem Strategije razvoja zvanične statistike 2024 - 2028. godine sa dvogodišnjim Akcionim planom 2024-2025. godine, obezbijediće svim korisnicima, rezultate zvanične statistike, koji su proizvedeni u skladu sa principima zvanične statistike, propisanom nacionalnom i međunarodnom metodologijom, uz poštovanje etičkih i profesionalnih standarda.  Usklađenost je postignuta sa Zakonom o zvaničnoj statistici i sistemu zvanične statistike, Programom zvanične statistike, Godišnjim planom zvanične statistike, Programom rada Vlade, kao i sa postojećim strateškim okvirom, procesom evropske integracije i ključnim politikama EU i Uredbom o načinu i postupku izrade, usklađivanja i praćenja sprovođenja strateških dokumenta. | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju? | |
| U okviru Strategije razvoja zvanične statistike 2024-2028. godine definisan je strateški cilj, vizija i misija statističkog sistema i pet operativnih ciljeva, kojima se obezbjeđuje dalji razvoj statističkog sistema Crne Gore. Za sprovođenje operativnih ciljeva definisano je 15 ključnih aktivnosti.  “Status quo” nije moguć i ne donošenjem Strategije razvoja zvanične statistike 2024-2028. godine ne bi bilo moguće realizovati aktivnosti koje se odnose na 15 ključnih aktivnosti.  Strateški cilj Strategije razvoja zvanične statistike 2024-2028. godine je da obezbijedi svim korisnicima rezultate zvanične statistike koji su proizvedeni u skladu sa principima zvanične statistike, propisanom nacionalnom i međunarodnom metodologijom, uz poštovanje etičkih i profesionalnih standarda.  Vizija statističkog sistema Crne Gore je da, jačanjem svojih stručnih i infrastrukturnih kapaciteta, proizvodi rezultate zvanične statistike, koji se temelje na međunarodnim standardima i metodologijama, uz poštovanje principa zvanične statistike.  Misija statističkog sistema Crne Gore je da pruži pouzdane, kvalitetne, pravovremene i međunarodno uporedive rezultate zvanične statistike za potrebe svih korisnika. Proizvodnja rezultata zvanične statistike vrši se na osnovu statističkih standarda, korišćenjem savremene tehnologije uz poštovanje statističke povjerljivosti.  Operativni ciljevi Strategije razvoja zvanične statistike 2024-2028. godine, predviđaju dalje unapređenje koordinacije unutar sistema zvanične statistike, jačanje ljudskih resursa i prostornih kapaciteta, unapređenje digitalne komunikacije sa korisnicima, kao i efikasnu saradnju sa institucijama sistema. Imajući u vidu nedefinisane nadležnosti organa državne uprave u dijelu administrativnog registra, posebna pažnja biće posvećena razmatranju zakonskih odredbi iz te oblasti.  Strategiju razvoja zvanične statistike 2024 - 2028. godine sa dvogodišnjim Akcionim planom za 2024 - 2025. godinu, priprema Uprava za statistiku u saradnji sa drugim proizvođačima zvanične statistike. Proizvođači zvanične statistike zajedno su definisali strateški i operativne ciljeve, čija implementacija omogućava statističku proizvodnju i zadovoljavanje potreba korisnika za zvaničnom statistikom. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima) * Da li pozitivne posljedice donošenja propisa opravdavaju troškove koje će on stvoriti, * Da li se propisom podržava stvaranje novih privrednih subjekata na tržištu i tržišna konkurencija; * Uključiti procjenu administrativnih opterećenja i biznis barijera. | |
| Usvajanjem Strategije razvoja zvanične statistike 2024 - 2028. godine sa dvogodišnjim Akcionim planom za 2024-2025. godinu realizuje se pravni okvir zvanične statistike, podiže transparentnost rada proizvođača zvanične statistike i omogućava zadovoljavanje potreba korisnika za rezultatima zvanične statistike. Omogućiće se realizacija operativnih ciljeva čija implementacija će obezbjediti rezultate zvanične statistike u skladu sa međunarodnim statističkim standardima, klasifikacijama i metodologijama. Realizacija Strategije razvoja zvanične statistike za period 2024 - 2028. godine i Akcionog plana uticaće pozitivno na proizvođače zvanične statistike i korisnike rezultata zvanične statistike.  Usvajanjem Strategije razvoja zvanične statistike 2024 - 2028. godine sa dvogodišnjim Akcionim planom za 2024-2025. godinu neće se stvoriti troškovi građanima i privredi.  Usvajanjem Strategije razvoja zvanične statistike 2024 - 2028. godine sa dvogodišnjim Akcionim planom za 2024-2025. godinu neće se stvoriti administrativna opterećenja i biznis barijere.  Usvajanjem Strategije razvoja zvanične statistike 2024 - 2028. godine sa dvogodišnjim Akcionim planom za 2024-2025. godinu neće se stvoriti opterećenja novih privrednih subjekata na tržištu i tržišna konkurencija. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti; * Da li implementacijom propisa proizilaze međunarodne finansijske obaveze? Obrazložiti; * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?; * Da li je usvajanjem propisa predviđeno donošenje podzakonskih akata iz kojih će proisteći finansijske obaveze?; * Da li će se implementacijom propisa ostvariti prihod za budžet Crne Gore?; * Obrazložiti metodologiju koja je korišćenja prilikom obračuna finansijskih izdataka/prihoda; * Da li su postojali problemi u preciznom obračunu finansijskih izdataka/prihoda? Obrazložiti; * Da li su postojale sugestije Ministarstva finansija na nacrt/predlog propisa?; * Da li su dobijene primjedbe implementirane u tekst propisa? Obrazložiti. | |
| Za implementaciju Strategije razvoja zvanične statistike 2024 - 2028. godine sa dvogodišnjim Akcionim planom za 2024-2025. godinu potrebno je obezbjeđenje finansijskih sredstava iz budžeta Crne Gore, kroz redovno planiranje budžeta na godišnjem nivou tokom petogodišnjeg perioda od 2024 - 2028. godine.  Implementacijom Strategije razvoja zvanične statistike 2024 - 2028. godine ne proizilaze međunarodne finansijske obaveze.  Usvajanjem Strategije razvoja zvanične statistike 2024 - 2028. godine sa dvogodišnjim Akcionim planom 2024-2025. godine predviđeno je donošenje podzakonskih akata iz kojih će proisteći finansijske obaveze.  Usvajanjem Strategije razvoja zvanične statistike 2024 - 2028. godine sa dvogodišnjim Akcionim planom 2024-2025. godine implementacijom propisa se neće ostvariti prihod za budžet Crne Gore.  Za svaki operativni cilj definisane su ključne aktivnosti, rezultati i indikatori učinka u skladu sa metodologijom. Realizacija operativnih ciljeva predviđa određene finansijske izdatke.  Nijesu postojale sugestije Ministarstva finansija na nacrt/predlog Strategije razvoja zvanične statistike 2024 - 2028. godine sa dvogodišnjim Akcionim planom 2024 - 2025. godine. | |
| 6. Konsultacije zainteresovanih strana   * Naznačiti da li je korišćena eksterna ekspertiza i ako da, kako; * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije); * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni, Obrazložiti | |
| Odlukom Uprave za statistiku, broj 01-041/23-283/2 od 30. januara 2023. godine imenovana je Radna grupa za izradu nacrta Strategije razvoja zvanične statistike 2024-2028. godine. Odlukom su utvrđeni zadaci Radne grupe na izradi ovog strateškog dokumenata. Radnu grupu sačinjavali su predstavnici Uprave za statistiku, uz saradnju predstavnika drugih proizvođača zvanične statistike.  Održane su konsultacije sa zainteresovanim stranama 25. jula 2023. godine, Ministarstvom javne uprave i Ministarstvom poljoprivrede, šumarstva i vodoprivrede.   * Predstavnici Ministarstva javne uprave, istakli su da Vlada Crne Gore priprema aktivnosti na centralizaciji infrastrukture svih državnih organa da se će u budućem periodu raditi Studija izvodljivosti (Feasibility Study) za nastanak Data centra. Potrebno je uraditi analizu mrežne infrastrukture u Upravi za statistiku. * Predstavnici Ministarstva poljoprivrede, šumarstva i vodoprivrede su se složili da se Sistem računovodstvenih podataka (FADN - The farm accountancy data network) i uključi u strateški okvir zvanične statistike. | |
| 7. Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| Potencijalna prepreka za implementaciju Strategije razvoja zvanične statistike 2024 - 2028. godine sa dvogodišnjim Akcionim planom 2024-2025. godine je nedovoljan broj ljudskih resursa, kao i revizija budžeta Crne Gore.  Mjere koje će biti preduzete tokom implementacije Strategije razvoja zvanične statistike 2024 - 2028. godine sa dvogodišnjim Akcionim planom 2024-2025. godine su definisane kroz operativne ciljeve, ključne aktivnosti i indikatore.  Glavni indikatori su indikatori učinka koji su jasno definisani u akcionim planovima sa aktivnostima koje će uticati na realizaciju operativnih ciljeva, a to su:   * Formiran Stručni tim statističkog sistema Crne Gore; * Broj održanih obuka u oblasti upravljanja kvalitetom za druge proizvođače zvanične statistike u cilju jačanja saradnje kroz promociju upravljanja kvalitetom; * Objavljeni linkovi drugih proizvođača zvanične statistike u cilju unapređenja vidljivosti rezultata drugih proizvođača zvanične statistike na web stranici koordinatora statističkog sistema, Uprave za statistiku u skladu sa Kalendarom objavljivanja podataka. * Definisana »Zbirka statističkih izraza«; * Definisane institucionalne jedinice po sektorima u cilju unapređenja statističkog poslovnog registra; * Broj uvedenih novih varijabli u »Statistički Biznis Registar« u skladu sa Uredbom (EU) 2019/2152; * Sproveden popis preduzeća sa georeferenciranjem adrese/lokacije preduzeća u skladu sa razvojem adresnog registra; * Implementirana nova verzija »Statističke klasifikacije ekonomskih djelatnosti NACE Rev. 2.1«; * Dalje unapređivanje »Statističkog registra poljoprivrednih gazdinstava« kroz saradnju sa organima državne uprave za poslove iz oblasti poljoprivrede; * Definisana nadležnost »Registra jedinica razvrstavanja« u skladu sa odredbama posebnih zakona kojima se uređuje ta aktivnost; * Dalje unapređivanje »Registara prostornih jedinica« sa Upravom za katastar i državnu imovinu I jedinicama lokalne samouprave. * Izrađene „Analize postojećih i potencijalnih administrativnih izvora podataka za proizvodnju zvanične statistike“; * Broj istraživanja koja će primijeniti metodu prikupljanja podataka CAPI i CAWI; * Izmijenjen Pravilnik o unutrašnjoj organizaciji i sistematizaciji Uprave za statistiku sa jačanjem ljudskih kapaciteta naročito unutar jedinica u oblastima upravljanja kvalitetom, praćenje nacionalnih i međunarodnih indikatora, diseminacije i odnosa sa javnošću, ljudskih resursa i vještačke inteligencije; * Izrađen dokument „Višegodišnji program obuka za sticanje statističkih znanja i vještina“ (plan i realizacija obuka za: korisnike, novozaposlene, anketare, kao i za sticanje ključnih vještina komunikacije i javnog nastupa zaposlenih, IT kadar za primjenu nove digitalne tranformacije, kao i za sticanje znanja iz oblasti grafičkog dizajna i sticanja ključnih vještina komunikacije i javnog nastupa zaposlenih); * Obezbijeđen adekvatan poslovni prostor Uprave za statistiku; * Ažurirana informacija o nivou ispunjenosti EU Acquia u pregovaračkom Poglavlju 18. Statistika u odnosu na definisanu Pregovaračku poziciju; * Ažuriranje nacionalnih metodologija za statistička istraživanja shodno najboljoj međunarodnoj praksi; * Intenziviranje učešća u nacionalnim i međunarodnim radnim tijelima usmjerenim na razvoj zvanične statistike; * Definisana Mapa puta za ispunjenje preostalih obaveza pregovaračkog procesa u Poglavlju 18. Statistika, sa posebnim osvrtom na završna mjerila; * Planiranje statističkih istraživanja na osnovu potreba međunarodnih i nacionalnih korisnika; * Edukacija kadra za kompilaciju i diseminaciju nacionalnih i međunarodnih indikatora u nadležnosti Uprave za statistiku; * Proizvodnja indikatora za potrebe ispunjenja međunarodnih obaveza i izvještavanja na EU i UN nivou u nadležnosti Uprave za statistiku; * Broj novih istraživanja u sistemu zvanične statistike, koji zadovoljavaju potrebe međunarodnih i nacionalnih korisnika; * Analiza digitalne spremnosti Uprave za statistiku; * Definisanje „Mape puta digitalne transformacije Uprave za statistiku“; * Izrađen tehnički plan uspostavljanja komunikacije između Uprave za statistiku i organa i organizacija koje upravljaju administrativnim izvorima podataka; * Ispunjenost uslova za unapređenje digitalne spremnosti Uprave za statistiku; * Uspostavljen sistem eDMS-a u Upravi za statistiku; * Izrađena Politika bezbjednosti u Upravi za statistiku; * Nova-redizajnirana zvanična internet stranica Uprave za statistiku; * Aktivna diseminacija rezultata zvanične statistike na tri društvene mreže (Twitter, Linkedin, Instagram); * Formiran Kalendar važnijih datuma i obilježavanje važnijih datuma objavljivanjem infografika i kratkih sadržaja; * Broj objavljenih statističkih video sadržaja; * Ažurirana mobilna aplikacija Uprave za statistiku; * Redizajn logotipa Uprave za statistiku; * Broj dostupnih setova podataka na "Portalu otvorenih podataka"; * Četvorogodišnja »Strategija diseminacije i komunikacije Uprave za statistiku 2025-2028. godine«; * Kontinuirano edukovanje korisnika (broj organizovanih predavanja i seminara za: korisnike podataka, naučnu zajednicu, predstavnike medija i dr.).   Za sprovođenje monitoringa i evaluacije primjene Strategije razvoja zvanične statistike 2024 - 2028. godine sa dvogodišnjim Akcionim planom 2024 - 2025. godine zadužena je Uprava za statistiku. | |

**M I N I S T A R**

**mr Aleksandar Damjanović**

**Datum i mjesto**

Podgorica, 11. 08. 2023. godine